**Taustinfo ülesanne**

Soovitame lasta õpilastel otsida juhtumeid ja statistikat mopeedi osalusel toimunud liiklusõnnetuste kohta. Lisalugemist leiate ka liiklusaasta kokkuvõtetest aadressil <https://www.mnt.ee/et/search?keyword=liiklusaasta>.

Oluline on andmete alusel (statistika, juhtumid) analüüsida õnnetuste iseloomu ja osalejaid ning luua seoseid alljärgnevalt toodud peamiste mopeediga juhtunud liiklusõnnetuste põhjustega:

* otsasõidud ebaõigelt valitud pikivahe tõttu
* teelt väljasõidud
* kergliiklusteelt kurvis väljasõidud
* ebaõigelt valitud manöövrid, tagajärjeks kukkumised
* ebaõigelt valitud sõidukiirus, juhitavuse kaotamine
* loomad teel sh nt jalutusrihmaga ohjamata koera teele jooksmine
* äkkpidurdused peateele sõidul
* teise sõiduki pöördel otsasõidud möödasõidul vasakult ja paremalt
* liiklusmärgi 221 "Anna teed" nõuete eiramine
  + mopeedile küljelt otsasõidud
  + mopeedi otsasõidud teistele sõidukitele
* alkoholijoove (enamasti täisealiste puhul)

Reeglina on noortel mopeedijuhtidel motokiiver olemas ja on vaid üksikud juhud, kui kasutati jalgratturikiivrit või kiiver puudus üldse. Pigem puudub kiiver täisealistel mopeedijuhtidel.

Temaatilise taustinfo kogumise võib ära teha õpetaja ise või anda uurimustööna/ülesandena õpilas(t)ele.